ระเบียบคณะกรรมการข้าราชการฝ่ายศาลปกครองระเบียบคณะกรรมการข้าราชการฝ่ายศาลปกครองว่าด้วยเงินค่าตอบแทนพิเศษสำหรับตำแหน่งพนักงานคดีปกครองพ.ศ. ๒๕๕๔[๑] โดยที่เป็นการสมควรปรับปรุงการกำหนดเงินค่าตอบแทนพิเศษสำหรับข้าราชการฝ่ายศาลปกครองตำแหน่งพนักงานคดีปกครองให้มีความเหมาะสมและสอดคล้องกับภารกิจตามโครงสร้างอัตรากำลังของศาลปกครองมากยิ่งขึ้นอาศัยอำนาจตามความในมาตรา ๘๔ วรรคหนึ่ง (๙) และ (๑๒)แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒คณะกรรมการข้าราชการฝ่ายศาลปกครองจึงออกระเบียบไว้ ดังต่อไปนี้ข้อ ๑ระเบียบนี้เรียกว่า ระเบียบคณะกรรมการข้าราชการฝ่ายศาลปกครองว่าด้วยเงินค่าตอบแทนพิเศษสำหรับตำแหน่งพนักงานคดีปกครอง พ.ศ. ๒๕๕๔ข้อ ๒ระเบียบนี้ให้ใช้บังคับตั้งแต่วันที่ ๑ ตุลาคม ๒๕๕๔ เป็นต้นไปข้อ ๓ ให้ยกเลิก(๑) ระเบียบคณะกรรมการข้าราชการฝ่ายศาลปกครองว่าด้วยเงินค่าตอบแทนพิเศษสำหรับตำแหน่งพนักงานคดีปกครอง พ.ศ. ๒๕๔๕(๒) ระเบียบคณะกรรมการข้าราชการฝ่ายศาลปกครองว่าด้วยเงินค่าตอบแทนพิเศษสำหรับตำแหน่งพนักงานคดีปกครอง (ฉบับที่ ๒) พ.ศ. ๒๕๔๖(๓) ระเบียบคณะกรรมการข้าราชการฝ่ายศาลปกครองว่าด้วยเงินค่าตอบแทนพิเศษสำหรับตำแหน่งพนักงานคดีปกครอง (ฉบับที่ ๓) พ.ศ. ๒๕๔๗(๔) ระเบียบคณะกรรมการข้าราชการฝ่ายศาลปกครองว่าด้วยเงินค่าตอบแทนพิเศษสำหรับตำแหน่งพนักงานคดีปกครอง (ฉบับที่ ๔) พ.ศ. ๒๕๕๒ข้อ ๔ให้พนักงานคดีปกครองมีสิทธิได้รับเงินค่าตอบแทนพิเศษตามประเภทและระดับตำแหน่งที่ดำรงอยู่ตั้งแต่วันที่ระเบียบนี้ใช้บังคับเป็นต้นไปเงินค่าตอบแทนพิเศษกำหนดจ่ายเป็นรายเดือนจากเงินงบประมาณรายจ่ายของสำนักงานศาลปกครองข้อ ๕พนักงานคดีปกครองซึ่งจะได้รับเงินค่าตอบแทนพิเศษตามระเบียบนี้ต้องเป็นผู้มีคุณสมบัติตรงตามคุณสมบัติเฉพาะสำหรับตำแหน่งพนักงานคดีปกครองระดับปฏิบัติการถึงระดับทรงคุณวุฒิ และตำแหน่งผู้อำนวยการเฉพาะด้าน(พนักงานคดีปกครอง) ระดับสูง ตามที่ ก.ศป.กำหนดไว้ในมาตรฐานกำหนดตำแหน่งและผ่านการคัดเลือกให้ดำรงตำแหน่งพนักงานคดีปกครองระดับปฏิบัติการถึงระดับทรงคุณวุฒิ หรือตำแหน่งผู้อำนวยการเฉพาะด้าน(พนักงานคดีปกครอง) ระดับสูง จากคณะกรรมการที่สำนักงานศาลปกครองแต่งตั้งโดยให้ได้รับเงินค่าตอบแทนพิเศษตามบัญชีอัตราเงินค่าตอบแทนพิเศษสำหรับตำแหน่งพนักงานคดีปกครองท้ายระเบียบนี้ข้อ ๖พนักงานคดีปกครองซึ่งจะได้รับเงินค่าตอบแทนพิเศษต้องปฏิบัติหน้าที่หลักของตำแหน่งที่ได้รับแต่งตั้งตามที่กำหนดไว้ในมาตรฐานกำหนดตำแหน่งพนักงานคดีปกครองที่บรรจุใหม่ให้ได้รับเงินค่าตอบแทนพิเศษเมื่อรับราชการในสำนักงานศาลปกครองมาแล้วเป็นเวลาติดต่อกันไม่น้อยกว่าหนึ่งปีกรณีขอกลับเข้ารับราชการใหม่หรือโอนมารับราชการที่สำนักงานศาลปกครองให้ได้รับเงินค่าตอบแทนพิเศษตั้งแต่วันที่ได้รับการแต่งตั้งให้ดำรงตำแหน่งพนักงานคดีปกครองและต้องมีเวลาปฏิบัติราชการตั้งแต่วันที่ได้รับกลับเข้ารับราชการหรือรับโอนเป็นเวลาไม่น้อยกว่าหกเดือนกรณีข้าราชการฝ่ายศาลปกครองที่ย้ายเปลี่ยนสายงานมาดำรงตำแหน่งพนักงานคดีปกครองให้ได้รับเงินค่าตอบแทนพิเศษเมื่อมีระยะเวลาปฏิบัติงานในตำแหน่งพนักงานคดีปกครองเป็นเวลาติดต่อกันไม่น้อยกว่าหกเดือนข้อ ๗[๒]พนักงานคดีปกครองผู้ใดปฏิบัติหน้าที่หลักของตำแหน่งที่ได้รับแต่งตั้งไม่เต็มเดือนในเดือนใดให้ได้รับเงินค่าตอบแทนพิเศษสำหรับเดือนนั้นตามส่วนของจำนวนวันที่ได้ดำรงตำแหน่งและปฏิบัติหน้าที่หลักของตำแหน่งดังกล่าวแต่ถ้าในเดือนใดไม่ได้ปฏิบัติหน้าที่หลักของตำแหน่งที่ได้รับแต่งตั้งไม่มีสิทธิได้รับเงินค่าตอบแทนพิเศษสำหรับเดือนนั้น เว้นแต่ในกรณีดังต่อไปนี้(๑) กรณีลาป่วย ให้ได้รับเงินค่าตอบแทนพิเศษระหว่างลาได้ในปีงบประมาณหนึ่งไม่เกินหกสิบวันทำการ(๒) กรณีลาคลอดบุตรให้ได้รับเงินค่าตอบแทนพิเศษระหว่างลาได้ไม่เกินเก้าสิบวัน(๓) กรณีลากิจส่วนตัวให้ได้รับเงินค่าตอบแทนพิเศษระหว่างลาได้ในปีงบประมาณหนึ่งไม่เกินสี่สิบห้าวันทำการแต่สำหรับในปีแรกที่เข้ารับราชการ ให้ได้รับเงินค่าตอบแทนพิเศษระหว่างลาได้ไม่เกินสิบห้าวันทำการ(๔) กรณีลาพักผ่อนประจำปีให้ได้รับเงินค่าตอบแทนพิเศษระหว่างลาได้ไม่เกินระยะเวลาที่ผู้นั้นมีสิทธิลาพักผ่อนประจำปีตามที่กำหนดไว้ในระเบียบว่าด้วยการลา(๕) กรณีลาอุปสมบทในพระพุทธศาสนาหรือลาไปประกอบพิธีฮัจญ์ ณ เมืองเมกกะประเทศซาอุดีอาระเบียซึ่งมิใช่เป็นการลาภายในระยะเวลาสิบสองเดือนแรกที่เข้ารับราชการในสำนักงานศาลปกครองและตั้งแต่เริ่มรับราชการยังไม่เคยลาอุปสมบทในพระพุทธศาสนาหรือยังไม่เคยลาไปประกอบพิธีฮัจญ์ณ เมืองเมกกะ ให้ได้รับเงินค่าตอบแทนพิเศษระหว่างลาได้ไม่เกินหกสิบวัน(๖) กรณีลาไปเข้ารับการตรวจเลือกหรือเข้ารับการเตรียมพลให้ได้รับเงินค่าตอบแทนพิเศษระหว่างลาได้ไม่เกินหกสิบวัน(๗) กรณีลาไปฝึกอบรมหรือดูงานให้ได้รับเงินค่าตอบแทนพิเศษระหว่างลาได้ไม่เกินหกสิบวัน(๘) กรณีการอุปสมบทในพระพุทธศาสนาที่คณะรัฐมนตรีมีมติเป็นกรณีพิเศษโดยไม่ให้ถือเป็นวันลาของข้าราชการให้ได้รับเงินค่าตอบแทนพิเศษระหว่างเวลาดังกล่าวได้ไม่เกินหกสิบวัน(๙) กรณีการลาไปช่วยเหลือภริยาที่คลอดบุตรให้ได้รับเงินค่าตอบแทนพิเศษระหว่างลาเฉพาะวันลาที่มีสิทธิได้รับเงินเดือนระหว่างลาตามกฎหมายหรือระเบียบว่าด้วยการนั้น(๑๐) กรณีการลาไปฟื้นฟูสมรรถภาพด้านอาชีพให้ได้รับเงินค่าตอบแทนพิเศษระหว่างลาได้ไม่เกินหกสิบวันข้อ ๘พนักงานคดีปกครองผู้ใดขาดราชการหรือละทิ้งหน้าที่ราชการโดยไม่มีเหตุผลอันสมควรไม่มีสิทธิได้รับเงินค่าตอบแทนพิเศษสำหรับวันที่ขาดราชการหรือละทิ้งหน้าที่ราชการดังกล่าวข้อ ๙พนักงานคดีปกครองผู้ใดได้รับเงินค่าตอบแทนพิเศษสำหรับตำแหน่งพนักงานคดีปกครองไปโดยไม่มีสิทธิที่จะได้รับตามระเบียบนี้ให้คืนเงินค่าตอบแทนพิเศษดังกล่าวภายในสามสิบวันนับแต่วันที่ได้รับแจ้งถึงการไม่มีสิทธินั้นข้อ ๑๐ พนักงานคดีปกครองที่บรรจุใหม่ก่อนวันที่ระเบียบนี้มีผลใช้บังคับให้ได้รับเงินค่าตอบแทนพิเศษตามระเบียบนี้ตั้งแต่วันที่พ้นการทดลองปฏิบัติหน้าที่ราชการข้อ ๑๑ให้คณะกรรมการข้าราชการฝ่ายศาลปกครองมีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้ข้อ ๑๒ ให้เลขาธิการสำนักงานศาลปกครองเป็นผู้รักษาการตามระเบียบนี้และให้มีอำนาจออกประกาศ คำสั่ง หลักเกณฑ์และวิธีการเพื่อประโยชน์ในการปฏิบัติตามระเบียบนี้ประกาศณ วันที่ ๓ ตุลาคม พ.ศ. ๒๕๕๔หัสวุฒิ วิฑิตวิริยกุลประธานศาลปกครองสูงสุดประธานกรรมการข้าราชการฝ่ายศาลปกครองบัญชีอัตราเงินค่าตอบแทนพิเศษสำหรับตำแหน่งพนักงานคดีปกครองท้ายระเบียบคณะกรรมการข้าราชการฝ่ายศาลปกครองว่าด้วยเงินค่าตอบแทนพิเศษสำหรับตำแหน่งพนักงานคดีปกครองพ.ศ. ๒๕๕๔ ตำแหน่งประเภทระดับให้ได้รับเมื่ออัตรา (บาท)อำนวยการสูงดำรงตำแหน่งผู้อำนวยการเฉพาะด้าน๑๒,๐๐๐วิชาการทรงคุณวุฒิดำรงตำแหน่งระดับทรงคุณวุฒิ๑๒,๐๐๐เชี่ยวชาญดำรงตำแหน่งระดับเชี่ยวชาญ๑๒,๐๐๐ชำนาญการพิเศษดำรงตำแหน่งระดับชำนาญการพิเศษ๑๑,๐๐๐ชำนาญการดำรงตำแหน่งระดับชำนาญการ๙,๐๐๐ปฏิบัติการดำรงตำแหน่งระดับปฏิบัติการ๗,๐๐๐ระเบียบคณะกรรมการข้าราชการฝ่ายศาลปกครองว่าด้วยเงินค่าตอบแทนพิเศษสำหรับตำแหน่งพนักงานคดีปกครอง (ฉบับที่ ๒) พ.ศ. ๒๕๕๖[๓]ข้อ ๔พนักงานคดีปกครองซึ่งลาไปช่วยเหลือภริยาที่คลอดบุตรหรือลาไปฟื้นฟูสมรรถภาพด้านอาชีพตั้งแต่วันที่ระเบียบคณะกรรมการข้าราชการฝ่ายศาลปกครองว่าด้วยการลาของข้าราชการฝ่ายศาลปกครอง (ฉบับที่ ๒) พ.ศ. ๒๕๕๕ ใช้บังคับให้ได้รับเงินค่าตอบแทนพิเศษระหว่างลาได้ตามที่กำหนดในข้อ ๗ (๙) หรือ (๑๐)ของระเบียบคณะกรรมการข้าราชการฝ่ายศาลปกครอง ว่าด้วยเงินค่าตอบแทนพิเศษสำหรับตำแหน่งพนักงานคดีปกครองพ.ศ. ๒๕๕๔ ซึ่งแก้ไขเพิ่มเติมโดยระเบียบนี้ แล้วแต่กรณีปณตภร/ผู้จัดทำ๓ ตุลาคม ๒๕๕๖[๑] ราชกิจจานุเบกษาเล่ม ๑๒๘/ตอนที่ ๗๖ ก/หน้า ๑๘/๒๑ ตุลาคม ๒๕๕๔[๒] ข้อ ๗แก้ไขเพิ่มเติมโดยระเบียบคณะกรรมการข้าราชการฝ่ายศาลปกครอง ว่าด้วยเงินค่าตอบแทนพิเศษสำหรับตำแหน่งพนักงานคดีปกครอง(ฉบับที่ ๒) พ.ศ. ๒๕๕๖[๓] ราชกิจจานุเบกษาเล่ม ๑๓๐/ตอนที่ ๘๓ ก/หน้า ๔/๒๐ กันยายน ๒๕๕๖